b'\n_START_ARTICLE_\nHemminki Karjalainen\n_START_PARAGRAPH_\nHemminki (Hemming) Karjalainen (28. toukokuuta 1875 Helsinki \xe2\x80\x93 4. huhtikuuta 1933 H\xc3\xa4meenlinna) oli suomalainen lyseon lehtori ja kirjallisuuden suomentaja._NEWLINE_Karjalaisen vanhemmat olivat muurari Hemming Karjalainen ja Edla Maria Strand. H\xc3\xa4n p\xc3\xa4\xc3\xa4si ylioppilaaksi Suomalaisesta normaalilyseosta 1894 ja valmistui Helsingin yliopistosta filosofian kandidaatiksi 1898 ja maisteriksi 1900._NEWLINE_Karjalainen toimi H\xc3\xa4meenlinnan lyseon latinan ja suomen kielen lehtorina 1905\xe2\x80\x931933 ja h\xc3\xa4n oli koulun rehtorina 1930\xe2\x80\x931933._NEWLINE_Karjalainen oli naimisissa vuodesta 1913 M\xc3\xa4rtha Sofia Schultzin kanssa.'